projecte-aina/catalan_government_crawling huggingface dataset:
Publicació de la Resolució PRE/1963/2019, de 12 de juliol, d'ampliació del termini d'execució de les accions que estableix la Resolució PRE/2920/2018, d'11 de desembre, per la qual s'obre convocatòria del procediment d'avaluació i acreditació de competències professionals adquirides a través de l'experiència laboral i de vies no formals de formació, per a l'any 2018, i se n'estableixen les bases.
RESOLUCIÓ de 5 de setembre de 2019, per la qual s'amplia l'import màxim destinat al finançament dels programes de formació previstos a la Resolució de 6 de març de 2019, per la qual s'obre la convocatòria de 2019 dels programes de formació professional per a l'ocupació per a persones treballadores ocupades, que promou el Consorci per a la Formació Contínua de Catalunya (ref. BDNS 443193).
L'any 2019 el Consorci ha publicat una convocatòria amb dos projectes susceptibles de ser sol·licitats.
El termini d'execució finalitza el 30 de juny de 2020.
Aquest projecte té com a objectiu l'elaboració d'una metodologia de recollida i anàlisi de propostes de formació adequada per a l'actualització permanent del catàleg d'accions formatives per a treballadors, en el marc dels programes trasnversals i sectorials, així com el desenvolupament d'instruments per aquest anàlisi i mecanismes de contrast, revisió i validació dels resultats del GAP.
L'objectiu d'aquest projecte és el disseny i l'elaboració de mòduls online de formació de formadors i de formació de tutors de formació per a l'ocupació, en format scorm compatible, tot responent a una anàlisi de les competències desitjables en relació amb les mancances detectades, en el marc d'una proposta de metodologia de millora contínua i de suport al formador i al tutor.
Un dels objectius estratègics del Consorci és la creació d'espais de debat i diàleg entre tots els agents i persones implicades en la formació professional per a l'ocupació adreçada a persones ocupades.
Aquests espais els hem denominat Espais de Millora Contínua (Emc) fent una picada d'ull a Einstein i a la seva teoria de la relativitat, perquè "en el fons tot és relatiu".
Amb els EMC volem innovar donant una volta a la Formació Professional per a l'Ocupació (FPO) per augmentar la qualitat, per identificar les dificultats, i per analitzar tot un seguit d'elements que són susceptibles d'una millora permanent, però sobre els que no es pot incidir sense escoltar a tots els actors que són elements claus en aquesta formació: les persones participants, els formadors, les entitats de formació i el propi Consorci.
Els temes d'interès sorgiran fruït de les propostes, demandes, comentaris, i neguits que ens traslladen els diferents actors implicats en la formació.
La metodologia que proposem per als Emc és una metodologia activa i participativa, i per això proposem que en cada Espai sigui un representant del grup a qui s'adreça l'espai el que condueixi les sessió, que inclourà, una introducció al tema en forma d'exposició/presentació per part del conductor de l' Emc, una taula rodona per a centrar i donar diferents perspectives sobre el tema a tractar, unes taules de treball, en les quals tots els convidats debatran el tema i realitzaran propostes, i una posada en comú al final de les sessions.
Desprès de cada sessió, en els dies posteriors, s'elaborarà i es farà públic un document de síntesi que recollirà les conclusions, les possibles propostes de millora, i si escau, la viabilitat de la seva possible implementació, que es farà extensiu a la resta d'actors que no han pogut participar.
El paper de les persones que representin al Consorci serà exclusivament facilitador i d'escolta activa.
Aportarem una persona a cada taula de treball per a l'anotació de les propostes per a l'elaboració del document de conclusions final, però en cap cas protagonista.
Captació, selecció i fidelització dels participants en accions formatives
Abordant la visió dels treballadors i treballadores en accions de formació professional per l'ocupació: l'actor central de l'FP contínua
Les empreses disposen d'un crèdit anual per a la formació dels seus treballadors, que es determina aplicant a la quantia ingressada en concepte de quota de formació professional per cada empresa l'any anterior i el percentatge que estableix anualment la Llei de Pressupostos Generals de l'Estat, en funció del nombre de treballadors de les empreses.
El crèdit es fa efectiu mitjançant bonificacions en les cotitzacions de Seguretat Social que ingressen les empreses.
Aquesta formació programada per les empreses, està regulada per la Llei 30/2015, de 9 de setembre, per la qual es regula el sistema de formació professional per a l'ocupació en l'àmbit laboral.
La competència de la gestió és estatal, podeu trobar tota la informació necessària per poder bonificar-vos a la pàgina d'internet de la Fundación Estatal para la Formación en el Empleo
Si teniu algun dubte o consulta sobre la seva regulació, no dubteu en posar-vos en contacte amb nosaltres mitjançant la bústia de contacte.
El projecte Grups d'Actualització Permanent del Catàleg, GAP, és una iniciativa impulsada pel Consorci per a la Formació Contínua que pretén l'actualització permanent del catàleg d'accions formatives a través de la participació dels agents i entitats expertes en cadascun dels àmbits que contempla el catàleg.
L'objectiu és l'adequació de l'oferta a les necessitats reals del mercat laboral.
El projecte es va endegar al 2017 i contempla una fase presencial amb els agents experts de cada GAP, per discutir l'estat del catàleg i intercanviar informació, necessitats i opinions, i una fase virtual, en la que les entitats envien les seves propostes a través d'un formulari virtual.
Aquestes propostes són valorades per l'equip tècnic i ratificades pel Comitè executiu.
La prioritat al 2017 va ser la d'actualitzar el catàleg incorporant noves accions i donant de baixa aquelles que havien quedat obsoletes.
Al 2018 també es va portar a terme una revisió d'objectius i continguts, en base als criteris que es descriuen a continuació.
Al 2019 s'ha comptat amb la participació de Col·legis professionals i Administració, així com amb la validació final dels formadors.
En els Gaps participen exclusivament entitats i organitzacions que representen sectors productius concrets.
Si sou una empresa, podeu participar a través de l'associació d'empreses, sindicat i/o gremis en que esteu representats.
I si sou un professional, podeu participar a través del Col·legi professional o a través d'algunes de les organitzacions que us representen.
Consulteu en l'apartat "ENTITATS COL·LABORADORES" qui participa del vostre sector
Utilitza aquest formulari web per inscriure't en la sessió informativa del dia 03/03/2020 per als candidats i candidates al procés d'Acreditació de competències professionals 2019-2020.
La reunió es celebrarà a la seu del Consorci per a la Formació Contínua de Catalunya, carrer Llull 297, 08019 Barcelona.
D'acord amb l'article 5 de la Llei orgànica 15/1999, de 13 de desembre, de protecció de dades de caràcter
personal, us informem que les vostres dades personals seran recollides, incorporades i tractades en un fitxer
automatitzat anomenat "Trameses d'informació i inscripcions del gencat", la finalitat del qual és facilitar als
ciutadans i ciutadanes, a través del web gencat, l'accés a la informació, la recepció de publicacions puntuals o
periòdiques, i la gestió de les seves dades quan desitgin participar en esdeveniments o cursos.
responsable del fitxer és la Direcció General d'Atenció Ciutadana i l'adreça on la persona interessada pot exercir
els drets d'accés, rectificació, cancel·lació i oposició és Via Laietana, 14, 3r, 08003 Barcelona.
Vídeo corporatiu del Consorci per a la Formació Contínua de Catalunya 2019
Dia de la Dona 2019 - Aitana, Emma i Martina - Futbolistes -
Dia de la Dona 2019 - Míriam i Jana - Bomberes -
Dia de la Dona 2019 - Núria i Carla - Arquitectes -
Dia de la Dona 2019 - Isabel i Jana - Pilots d'Avió -
Formació Professional per a l'Ocupació
A les nostres publicacions podreu trobar tota mena de dades i informació sobre la formació professional per l'ocupació i sobre l'activitat del Consorci
El Consorci publica de forma regular tres reculls estadístics amb informació sobre els seus programes de formació, les Dades Mensuals, el Consorci en Xifres i les Estadístiques Interactives.
Les Dades Mensuals fan un seguiment de l'execució dels programes de formació impulsats pel Consorci.
El Consorci en Xifres permet situar trimestralment l'activitat de cada centre de formació, en el global de la formació professional per a l'ocupació a la totalitat del territori català i les Estadístiques Interactives ofereixen les dades més reposades amb una gran agudesa visual.
Consulteu lles nostres publicacions estadístiques mensuals, trimestrals i interactives.
En aquest espai trobareu els programes, serveis i recursos adreçats a les persones treballadores que oferim el Consorci per a la Formació Contínua de Catalunya i altres organismes, que creiem poden ser del vostre interès.
Si estàs a l'atur i t'interessa algun dels nostres cursos també pots participar-hi, sempre que el nombre d'aturats ja inscrits no superi el 30 %.
(només per a persones en situació d'atur)
El Consorci per a la Formació Contínua té encomanada la gestió de la formació d'oferta adreçada a les persones ocupades.
Per una banda el Consorci impulsa la realització d'accions formatives de caràcter transversal i sectorial, que es porten a terme en alguns dels centres propis (CIFO's) del Servei Públic d'Ocupació de Catalunya (SOC) i en entitats de formació, públiques o privades, a les que el Consorci atorga subvencions.
Així mateix, el Consorci impulsa accions de suport a la formació, que són projectes d'investigació, prospecció i elaboració de productes i eines innovadores relacionats amb la Formació Professional per a l'Ocupació.
La concessió de les subvencions, tant per a la realització de programes de formació com d'accions de suport, es realitza en règim de concurrència competitiva i s'inicia amb la publicació d'una convocatòria al Diari Oficial de la Generalitat de Catalunya (DOGC).
Si vols més informació sobre com ser entitat beneficiària i col·laborar amb el Consorci en promoure una formació que respongui a les necessitats de qualificació dels treballadors o en realitzar accions que afavoreixin la millora del sistema només cal que segueixis llegint.
Podeu consultar les resolucions administratives i judicials que tinguin una rellevància pública especial, classificades per cadascun dels departaments de la Generalitat de Catalunya.
Podeu consultar les resolucions judicials definitives que afectin les persones obligades al compliment de la Llei 19/2014, del 29 de desembre, de transparència, accés a la informació pública i bon govern.
L'instrument de gestió que estableix el marc de planificació del treball extraordinari i alhora és una guia per dur a terme aquest treball durant un període d'un any.
Recullen les polítiques, estratègies, objectius i accions a impulsar, tant a nivell intern com extern, amb el propòsit de donar relleu a la nostra tasca i facilitar a la ciutadania l'accés a la Formació Professional per a l'Ocupació (FPxO)
Auditories internes i externes d'avaluació de la qualitat dels serveis públics classificades per cadascun dels departaments de la Generalitat de Catalunya pertinents.
Emesos pels òrgans competents en l'exercici de les seves funcions consultives
Informació sobre la publicitat institucional del Consorci per a la Formació Contínua de Catalunya
Recull els objectius i les línies d'actuació més destacades que impulsarà el Govern
Plans i programes anuals o pluriennals, de caràcter general o sectorial, que estableixen les directrius de les polítiques públiques dels departaments de la Generalitat de Catalunya.
La formació contínua és la formació professional per a l'ocupació (àmbit laboral) adreçada a persones treballadores en actiu.
En aquest marc diferenciem la formació contínua d ́oferta, gestionada pel Consorci per a la Formació Contínua de Catalunya i la formació contínua de demanda, gestionada per l'empresa (formació programada).
En relació a la formació gestionada pel Consorci, aquesta ha d'atendre les necessitats no cobertes per la formació programada per les empreses i s'ha de desenvolupar de manera complementària a aquesta mitjançant programes de formació que incloguin accions formatives que responguin a necessitats de caràcter tant transversal com sectorial, així com les específiques de les persones treballadores del règim d'autònoms i de l'economia social.
Programes de formació de caràcter transversal
Estan constituïts per accions formatives dirigides a l'obtenció de competències transversals a diversos sectors de l'activitat econòmica per donar resposta a les tendències identificades i afavorir l'ocupabilitat i la mobilitat intersectorial dels treballadors.
Programes de formació de caràcter sectorial
Estan constituïts per accions formatives dirigides a la formació de les persones treballadores amb la finalitat de desenvolupar formació d'interès general per a un determinat sector i per a satisfer necessitats específiques de formació del mateix.
Les accions formatives de formació professional per a l'ocupació son:
El Consorci promou la formació professional per a l'ocupació de persones treballadores ocupades al llarg de la vida, facilitant la millora de les seves competències professionals i adaptant-les a les demandes dels sectors productius, fomentant la competitivitat de les empreses.
La formació professional és aquella formació que té com a objectiu la preparació per a l'exercici qualificat de les diferents professions.
Inclou els ensenyaments de la formació professional inicial (FPI) i els de la formació professional per a l'ocupació (FPO), i per tant integra la formació professional de l'àmbit educatiu i de l'àmbit laboral.
L'oferta d'FPO (àmbit laboral) es divideix en la formació adreçada a persones treballadores en situació d'atur (orientada a la seva inserció i/o reinserció laboral), la formació contínua de les persones treballadores en actiu i la que desenvolupen les pròpies empreses (ambdues adreçades principalment a la millora i actualització del seu perfil professional dins de l'empresa).
Tant els títols dels cicles formatius com els certificats de professionalitat es basen en "qualificacions" que es recullen en el Catàleg Nacional de Qualificacions Professionals, que alhora es basa en el Sistema Europeu de Qualificacions.
Per promoure l'FPO, el Consorci convoca anualment una línia de subvenció destinada a centres de formació.
El perfil de contractant és l'espai de difusió a través d'Internet de l'activitat contractual del Consorci per a la Formació Contínua de Catalunya amb la finalitat d'assegurar la transparència i l'accés públic a aquesta informació.
Tota interpretació dels plecs de les licitacions s'ha de fer sobre la base de l'edició impresa disponible a la seu de l'òrgan contractant.
Aquest web vol ser un vehicle per fer arribar a tothom la informació sobre la formació contínua que es desenvolupa a Catalunya a través del Consorci per a la Formació Contínua de Catalunya.
El fet que Catalunya tingui competències en la formació contínua ha estat un repte important i alhora ha esdevingut el resultat d'un llarg procés fins arribar al reconeixement d'aquesta competència pel Tribunal Constitucional.
El Consorci neix l'any 2004 en el marc del Servei d'Ocupació de Catalunya, i està integrat per la Generalitat de Catalunya (originalment a través del Departament d'Empresa i Ocupació i actualment del Departament de Treball, Afers Socials i Famílies), i per les organitzacions sindicals i empresarials que tenen la consideració de més representatives a l'àmbit de Catalunya.
Eines com el Consorci, que s'encarrega de la gestió i de l'execució dels programes de la formació professional contínua, ens serviran per aconseguir l'objectiu de garantir la formació al llarg de la vida, l'adaptació dels treballadors i treballadores de les empreses a la nova societat basada en el coneixement, com també per mantenir la capacitació professional dels treballadors i treballadores quant als canvis dels processos productius.
D'aquesta manera, s'aconsegueix que es millori la competitivitat empresarial amb la finalitat d'oferir el millor servei als ciutadans de Catalunya.
Vídeo corporatiu del Consorci per a la Formació Contínua de Catalunya 2019
INFORMA'T és una iniciativa que vol posar en valor el nostre entorn, el de la formació professional per a l'ocupació, i la tasca que s'està fent des dels centres de formació, des del Servei Públic d'Ocupació de Catalunya (SOC) i el mateix Consorci per a la Formació Contínua de Catalunya (CFCC).
INFORMA'T visibilitza la feina ben feta que s'està portant a terme als centres que es dediquen a impulsar aquesta formació: el paper dels molts formadors/es que la imparteixen i que ho fan amb uns nivells de qualitat molt elevats i amb èxit; i també, la feina que els excel·lents professionals de les administracions responsables d'impulsar aquesta formació fan dia a dia; en definitiva posa en valor la feina de tots aquests treballadors i treballadores del nostre sector, fent visibles els protagonistes i els resultats.
Publicació de la RESOLUCIÓ PRE/1626/2020, de 18 de juny, de modificació de la Resolució PRE/3461/2019, d'11 de desembre, per la qual s'obre convocatòria del procediment d'avaluació i acreditació de competències professionals adquirides a través de l'experiència laboral i de vies no formals de formació, per a l'any 2019, i se n'estableixen les bases.
Inversió en creixement i ocupació
Apartats web dels diferents departaments de la Generalitat de Catalunya que gestionen convocatòries cofinançades a través del PO FEDER de Catalunya 2014-2020.
Aprovacions de les crides de manifestacions d'interès de l'Ajuntament de Barcelona, l'AMB i plans sectorials.
Manual pràctic d'informació i comunicació de les operacions cofinançades per la Generalitat i el FEDER en el marc del PO FEDER de Catalunya 2014-2020.
Projectes de recerca, desenvolupament tecnològic i innovació e n 2007-2013.
La crida de manifestació d'interès és un procediment de selecció d'operacions adreçat a actuacions desenvolupades per entitats públiques en l'exercici de les seves competències, que tenen específicament atribuïdes; i per aquelles operacions que consisteixin en inversions executades directament per organismes o entitats públiques integrades en un determinat àmbit de competències exclusives.
Crida d'expressió d'interès per a la selecció de les operacions de la Generalitat de Catalunya, emmarcades en plans sectorials validats en el Programa Operatiu d'inversió en creixement i ocupació FEDER Catalunya 2014-2020.
Els departaments de la Generalitat de Catalunya encarregats de gestionar i difondre les convocatòries de projectes, tant a beneficiaris públics com privats, tenen a la seva pàgina web un apartat dedicat a fons europeus amb un recull de les oportunitats de finançament pels beneficiaris (convocatòries cofinançades amb FEDER, etc.) a més d'un llistat dels projectes d'execució directe cofinançats pel PO FEDER de Catalunya 2014-2020:
DEPARTAMENT D'EMPRESA I CONEIXEMENT
DEPARTAMENT DE POLÍTIQUES DIGITALS I ADMINISTRACIÓ PÚBLICA
A més, l' Ajuntament de Barcelona, en el marc del c onveni de col·laboració entre la Generalitat de Catalunya i l'Ajuntament de Barcelona per al desenvolupament de l'Estratègia de recerca i innovació per a l'especialització intel·ligent de Catalunya (RIS3CAT) en el marc del Programa Operatiu d'inversió en creixement i ocupació FEDER Catalunya 2014-2020 té també un apartat dedicat a fons europeus.
El 1990 la Comissió Europea va llançar el programa Interreg per finançar el desenvolupament de la cooperació transfronterera a Europa.
El 2020 es proposen diverses accions per celebrar els 30 anys d'aquest programa, tot sovint poc conegut encara, però que no obstant crea connexions a Europa, contribuint a reforçar els lligams i la solidaritat entre els ciutadans europeus.
En aquest context, l'ADRET (Agence de Développement Rural Europe et Territoires)- Centre d'Information Europe Direct Pyrénées organitza al voltant del dia europeu de la cooperació transfronterera el concurs fotogràfic "30 anys d'Interreg ( Catalunya, Pirineus Orientals i Arieja )" en col·laboració amb el Centre Europe Direct de Girona, el Departament dels Pirineus Orientals, el Departament de l'Arieja i la Generalitat de Catalunya, amb el suport de la Comissió Europea i de la Regió Occitània Pirineus Mediterrània.
El concurs és obert a tothom, sense límit d'edat, i consisteix en realitzar una fotografia d'un dels projectes finançats en el marc del programa Interreg transfronterer des del 1990 a Catalunya, als Pirineus Orientals o a l'Arieja.
Els participants podran presentar la seva fotografia entre el dilluns 10 d'agost i el divendres 25 de setembre de 2020.
La fotografia s'enviarà per via a la següent adreça: [EMAIL]
(Webinari, 21 de setembre de 2020)
Dia: Dilluns, 21 de setembre de 2020
Plataforma: Zoom (es proporcionarà l'enllaç a les persones que prèviament hagin fet la inscripció)
A la jornada celebrada el 29 de novembre de 2019 vam conèixer projectes de territori finançats amb el fons europeu FEDER i, vam fer visible el treball dels equips gestors i socis de projectes de la demarcació de Girona.
En aquesta nova trobada convidem a tots els agents interessats i, de manera prioritària, al món local, a:
Inscripcions fins el dia 18 de setembre
El 1990 la Comissió Europea va llançar el programa Interreg per finançar el desenvolupament de la cooperació transfronterera a Europa.
El 2020 es proposen diverses accions per celebrar els 30 anys d'aquest programa, poc conegut, encara, però que crea connexions a Europa, contribuint a reforçar els lligams i la solidaritat entre els ciutadans europeus.
En aquest context, en el marc del dia europeu de la cooperació transfronterera, l'ADRET ( Agence de Développement Rural Europe et Territoires )- Centre d'Information Europe Direct Pyrénées organitza un webinari el dilluns 28 de setembre, de 16h a 18h, adreçat als actors de la cooperació transfronterera, en col·laboració amb el Centre Europe Direct de Girona, el Departament dels Pirineus Orientals, el Departament de l'Arieja i la Generalitat de Catalunya, amb el suport de la Comissió Europea i de la Regió Occitània Pirineus Mediterrània.
L'objectiu d'aquest webinari, adreçat al personal tècnic de la cooperació transfronterera, a les entitats territorials, als actors socioeconòmics, als coordinadors de projectes, etc., és fer un balanç dels 30 anys de cooperació transfronterera fins l'actualitat, presentar les perspectives pel període 2021- 2027 i tenir un intercanvi d'opinions sobre els diferents modes i solucions a posar en pràctica per reduir els obstacles identificats.
En el període de programació 2014-2020, la Unió Europea es proposa el restabliment d'unes finances públiques sanejades, reformes estructurals que millorin el creixement, i inversions específiques per al creixement i l'ocupació.
La Política de Cohesió es converteix en una estratègia europea d'inversió per reforçar la cohesió econòmica, social i territorial, que ajudarà a reduir les diferències de desenvolupament entre les diferents regions i el retard de les regions més desfavorides.
L'Estratègia Europa 2020 és el marc general d'actuació cap on han d'enfocar-se els esforços de la política de cohesió europea, que financien els fons estructurals i d'inversió europeus, entre ells, el Fons Europeu de Desenvolupament Regional (FEDER).
L'estratègia fixa tres models de creixement que contribuiran a que la Unió Europea i els seus Estats membres generin alts nivells d'ocupació, productivitat i cohesió social:
L'objectiu d'inversió en creixement i ocupació té com a finalitat generar creixement i llocs de treball, abordar el canvi climàtic i la dependència energètica, i reduir la pobresa i la marginació social.
El Programa Operatiu d'Inversió en Creixement i Ocupació de Catalunya 2014-2020 s'ha elaborat en el marc de l'Estratègia Catalunya 2020 (ECAT2020) i l'Estratègia d'investigació i innovació per a l'especialització intel·ligent de Catalunya (RIS3CAT).
Els àmbits prioritaris d'actuació són l'ocupació i la formació, la cohesió social, l'economia verda, l'innovació i el coneixement, el dinamisme empresarial i l'internacionalització.